《寄宋子环》
明代·吴溥

圣恩宽逐客，不遣过轮台。
谈笑潼关去，云霞仙掌开。
故乡深念汝，远道竟能来。
明日相思处，高秋鸿雁回。

作者简介：（1363—1426）江西崇仁人，字德润，号古厓。中举人后以疾未应会试，教书自给。旋入国子监。建文二年进士。授编修。永乐间升修撰，迁国子司业。为人清慎严重，居国子监二十余年，不获升迁。卒于官。有《古厓集》。